《送裘司直得请西归》
宋代·真德秀

轻舸龙山头，木兰作双橹。
飘然裘司直，乘向南昌去。
问君鵷鸾中，脱身遽如许。
栖迟三十年，始得官掌故。
小须上上考，岂不登省户。
自言野心性，眯目九衢雾。
修材岁云晚，萱草秋亦暮。
嗷嗷投林鸟，犹得反其哺，
江西父母邦，非复昔饶裕。
蛮烟一腥秽，乐岁且狼雇。
遗黎空杼轴，行旅窘刀布。
天门窈万里，可望不可籲。
君今佐无帅，精采系一路。
疮痍俟涤濯，画诺归佽助。
先声中答喜，高节懦夫慕。
遄当再前席，一正天子度。
白鸥没浩荡，苍鹘在指呼。
我亦南陔人，扁舟从此具。

作者简介：真德秀（1178年10月27日－1235年5月20日），本姓慎，因避孝宗讳改姓真。始字实夫，后更字景元，又更为希元，号西山。福建路建宁府浦城县（今福建省浦城县仙阳镇）人 。南宋后期理学家、大臣，学者称其为“西山先生”。有《真文忠公集》都传世。